*****

ΚΑΝΟΝΙΣΜΟΣ (ΕΟΚ) αριθ. 776/90 ΤΗΣ ΕΠΙΤΡΟΠΗΣ

της 29ης Μαρτίου 1990

περί καθορισμού ορισμένων προσθέτων λεπτομερειών για την εφαρμογή του συμπληρωματικού μηχανισμού στις συναλλαγές στον τομέα των οπωροκηπευτικών όσον αφορά τις τομάτες, τα μαρούλια, τις σκαρόλες, τα καρότα, τις αγκινάρες, τα επιτραπέζια σταφύλια, τα πεπόνια και τις φράουλες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 3210/89 του Συμβουλίου της 23ης Οκτωβρίου 1989 για τον καθορισμό των γενικών κανόνων εφαρμογής του συμπληρωματικού μηχανισμού κατά τις συναλλαγές νωπών οπωροκηπευτικών (1), και ιδίως το άρθρο 9,

Εκτιμώντας:

ότι ο κανονισμός (ΕΟΚ) αριθ. 816/89 της Επιτροπής (2) καθορίζει τον κατάλογο των προϊόντων που υπόκεινται στο συμπληρωματικό μηχανισμό που εφαρμόζεται στις συναλλαγές στον τομέα των οπωροκηπευτικών από την 1η Ιανουαρίου 1990· ότι στα προϊόντα αυτά περιλαμβάνονται, μεταξύ άλλων, οι τομάτες, τα μαρούλια, τις σκαρόλες, τα καρότα, τις αγκινάρες, τα επιτραπέζια σταφύλια, τα πεπόνια και οι φράουλες·

ότι ο κανονισμός (ΕΟΚ) αριθ. 3944/89 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 245/90 (4), θεσπίζει τις λεπτομέρειες εφαρμογής του συμπληρωματικού μηχανισμού στις συναλλαγές των νωπών οπωροκηπευτικών, εφεξής ονομαζομένου «ΣΜΣ»·

ότι με τον κανονισμό (ΕΟΚ) αριθ. 527/90 της Επιτροπής (5), έχει προσδιοριστεί ως προς τα εν λόγω προϊόντα η περίοδος Ι, σύμφωνα με το άρθρο 2 του κανονισμού (ΕΟΚ) αριθ. 3210/89, τον Μάρτιο 1990· ότι οι προοπτικές ισπανικών αποστολών προς την υπόλοιπη αγορά της Κοινότητας, με εξαίρεση την Πορτογαλία, καθώς και η κατάσταση της αγοράς οδηγούν στον καθορισμό μιας περιόδου Ι ως προς όλα τα προϊόντα αυτά, με εξαίρεση τις φράουλες, για τον Απρίλιο 1990· ότι, όσον αφορά τις φράουλες, με βάση τα προαναφερθέντα κριτήρια πρέπει να καθοριστεί ως προς το προϊόν αυτό μια περίοδος ΙΙΙ για το μήνα Απρίλιο· ότι, δεδομένου του ιδιαίτερα ευαίσθητου χαρακτήρα που παρουσιάζει η αγορά για το προϊόν αυτό, πρέπει να καθοριστούν ενδεικτικά ανώτατα όρια σύμφωνα με το άρθρο 3 του κανονισμού (ΕΟΚ) αριθ. 3210/89, για μικρά χρονικά διαστήματα·

ότι πρέπει να υπενθυμιστεί ότι οι διατάξεις του κανονισμού (ΕΟΚ) αριθ. 3944/89, οι σχετικές με τη στατιστική παρακολούθηση και τη χρησιμοποίηση των εγγράφων εξόδου για τις ισπανικές αποστολές και τις διάφορες ανακοινώσεις των κρατών μελών, εφαρμόζονται προκειμένου να διασφαλίζεται η λειτουργία του ΣΜΣ·

ότι η ανάγκη ακριβούς ενημέρωσης, ιδίως κατά την διάρκεια της φάσεως ενάρξεως του ΣΜΣ, διακιολογεί τη συχνή περιοδικότητα των ανακοινώσεων στην Επιτροπή όσον αφορά τη στατιστική παρακολούθηση των συναλλαγών·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για τις τομάτες που υπάγονται στον κωδικό ΣΟ 0702 00 10, τα κεφαλωτά μαρούλια που υπάγονται στον κωδικό ΣΟ 0705 11 10, τα μαρούλια εκτός από τα κεφαλωτά που υπάγονται στον κωδικό ΣΟ 0705 19 00, τις σκαρόλες που υπάγονται στον κωδικό ΣΟ ex 0705 29 00, τα καρότα που υπάγονται στον κωδικό ΣΟ ex 0706 10 00, τις αγκινάρες που υπάγονται στον κωδικό ΣΟ 0709 10 00, τα επιτραπέζια σταφύλια που υπάγονται στον κωδικό ΣΟ 0806 10 15 και τα πεπόνια που υπάγονται στον κωδικό ΣΟ 0807 10 90, οι περίοδοι που αναφέρονται στο άρθρο 2 του κανονισμού (ΕΟΚ) αριθ. 3210/89 καθορίζονται στο παράρτημα.

2. Για τις φράουλες που υπάγονται στον κωδικό ΣΟ 0810 10 90:

- τα ενδεικτικά ανώτατα όρια που προβλέπονται στο άρθρο 83 παράγραφος 1 της πράξης προσχώρησης και

- οι περίοδοι που αναφέρονται στο άρθρο 2 του κανονισμού (ΕΟΚ) αριθ. 3210/89

καθορίζονται στο παράρτημα.

Άρθρο 2

1. Για τις αποστολές της Ισπανίας προς την υπόλοιπη αγορά της Κοινότητας, με εξαίρεση την Πορτογαλία, των προϊόντων που αναφέρονται στο άρθρο 1, εφαρμόζονται οι διατάξεις του κανονισμού (ΕΟΚ) αριθ. 3944/89, με εξαίρεση τα άρθρα 5 και 7.

Εντούτοις, η ανακοίνωση που προβλέπεται στο άρθρο 2 παράγραφος 2 του εν λόγω κανονισμού πραγματοποιείται το αργότερο κάθε Τρίτη για τις ποσότητες που αποστέλλονται κατά τη διάρκεια της προηγούμενης εβδομάδας.

2. Οι ανακοινώσεις που προβλέπονται στο άρθρο 9 πρώτο εδάφιο του κανονισμού (ΕΟΚ) αριθ. 3944/89 για τα προϊόντα που υπάγονται σε περίοδο ΙΙ ή σε περίοδο ΙΙΙ διαβιβάζονται στην Επιτροπή κάθε εβδομάδα, το αργότερο την Τρίτη για την προηγούμενη εβδομάδα.

Κατά τη διάρκεια εφαρμογής της περιόδου Ι, οι ανακοινώσεις αυτές πραγματοποιούνται μηνιαίως, το αργότερο την πέμπτη ημέρα κάθε μηνός, για τα στοιχεία του προηγουμένου μηνός· κατά περίπτωση, η ανακοίνωση αυτή περιλαμβάνει την ένδειξη «καμία».

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 2 Απριλίου 1990.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Μαρτίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 312 της 27. 10. 1989, σ. 6.

(2) ΕΕ αριθ. L 86 της 31. 3. 1989, σ. 35.

(3) ΕΕ αριθ. L 379 της 28. 12. 1989, σ. 20.

(4) ΕΕ αριθ. L 27 της 31. 1. 1990, σ. 14.

(5) ΕΕ αριθ. L 53 της 1. 3. 1990, σ. 87.

ΠΑΡΑΡΤΗΜΑ

Καθορισμός των περιόδων που αναφέρονται στο άρθρο 2 του κανονισμού (ΕΟΚ) αριθ. 3210/89 και ενδεικτικά ανώτατα όρια που αναφέρονται στο άρθρο 83 της πράξης προσχώρησης

Περίοδος από 2 έως 29 Απριλίου

1.2.3 // // // // Περιγραφή του προϊόντος

// Κωδικός ΣΟ // Περίοδος // // // // Τομάτες // 0702 00 10 // Ι // Κεφαλωτά μαρούλια // 0705 11 90 // Ι // Μαρούλια εκτός από τα κεφαλωτά // 0705 19 00 // Ι // Σκαρόλες // ex 0705 29 00 // Ι // Καρότα // ex 0706 10 00 // Ι // Αγκινάρες // 0709 10 00 // Ι // Επιτραπέζια // 0806 10 15 // Ι // Πεπόνια // 0807 10 90 // Ι // // // 1.2.3.4 // // // // // Περιγραφή

του προϊόντος // Κωδικός ΣΟ // Ενδεικτικό ανώτατο όριο

(σε τόνους) // Περίοδος // // // // // Φράουλες // 0810 10 90 // 2 - 8. 4. 1990: 11 000 // ΙΙΙ // // // 9 - 15. 4. 1990: 9 000 // ΙΙΙ // // // 16 - 22. 4. 1990: 12 000 // ΙΙΙ // // // 23 - 29. 4. 1990: 12 000 // ΙΙΙ // // // //